Budapest Főváros Önkormányzata Közgyűlésének 
.../2023. (...) önkormányzati rendelete
az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet, valamint a Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet módosításáról
Budapest Főváros Közgyűlése	 
az 1. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörben és a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 1. pontjában meghatározott feladatkörében eljárva, a helyi közutak kezelésének szakmai szabályairól szóló 5/2004. (I. 28.) GKM rendelet 1. melléklet B) pontjában foglaltakra is figyelemmel, 	 
a 2–5. § tekintetében a személyszállítási szolgáltatásokról szóló 2012. évi XLI. törvény 49. § (3) bekezdés a) pontjában kapott felhatalmazás alapján, és a személyszállítási szolgáltatásokról szóló 2012. évi XLI. törvény 22. §-ában meghatározott feladatkörében eljárva 	 
a következőket rendeli el:
1. §
(1) A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet 3. § (3) bekezdés a) pontja helyébe a következő rendelkezés lép:
(A BKK Zrt. látja el az alábbi stratégiai közútkezelői feladatokat:)
„a)	javaslatot tesz a Fővárosi Önkormányzatnak a fővárosi közutak útosztályokba sorolására, és meghatározza, hogy a Fővárosi Önkormányzat által útosztályokba sorolt egyes közutak milyen közútkezelési szolgáltatási osztályba tartoznak,”
(2) A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet 3. § (3) bekezdés e) és f) pontja helyébe a következő rendelkezések lépnek:
(A BKK Zrt. látja el az alábbi stratégiai közútkezelői feladatokat:)
„e)	Budapesti Fentartható Városi Mobilitási Stratégia (Budapesti Mobilitási Terv) kidolgozása, folyamatos fejlesztése,
f)	) az integrált közlekedésszervezői modell keretében koncepcionális feladatok ellátása,”
(3) A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet 3. § (3) bekezdés i) pontja helyébe a következő rendelkezés lép:
(A BKK Zrt. látja el az alábbi stratégiai közútkezelői feladatokat:)
„i)	a kiemelt fővárosi fejlesztések, valamint kiemelt fővárosi programokkal és feladatokkal kapcsolatos egységes közlekedési koordinációs feladatok ellátása a közútkezelési és közlekedésszervezési feladatok integrált kezelése érdekében,”
(4) A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet 3. § (3) bekezdése a következő m) ponttal egészül ki:
(A BKK Zrt. látja el az alábbi stratégiai közútkezelői feladatokat:)
„m)	a Főváros közlekedési infrastruktúráját érintő összes – nem csak BKK Zrt. által megvalósítandó - fejlesztés stratégiai szintű felülvizsgálata és a Budapesti Mobilitási Tervvel való összhang ellenőrzése.”
(5) A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) önkormányzati rendelet 3. § (6) bekezdés c) pontja helyébe a következő rendelkezés lép:
(A Közútkezelő Fővárosi Önkormányzat közútkezelési feladatokat érintő megrendelői funkciójának szakmai támogatása érdekében a BKK Zrt. ellátja az alábbi feladatokat:)
„c)	a Budapest Közút Zrt. közszolgáltatási és feladat-ellátási tevékenységéhez kapcsolódó szakmai jelentések és az éves jelentés, elszámolás szakmai véleményezését, szakmai ellenőrzését és azt követően az Önkormányzat részére történő megküldését;”
2. §
A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 2. §-a a következő 7. és 8. ponttal egészül ki:
(E rendelet alkalmazásában:)
„7.	agglomerációs szolgáltatók: a Személyszállítási tv. 4. § (3) bekezdés d) pontja szerint az elővárosi személyszállítási szolgáltatás ellátásával megbízott közlekedési szolgáltatók;
8.	költségtérítési hozzájárulás: az együttműködési megállapodásban foglaltak szerint megállapított, a Fővárosi Önkormányzat által az agglomerációs szolgáltatók részére a közigazgatási határon belül végzett közszolgáltatási tevékenységhez biztosított költségvetési hozzájárulás.”
3. §
(1) A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 4. pontja helyébe a következő rendelkezés lép:
(A Fővárosi Önkormányzat a következő feladatok ellátására jelöli ki a Közlekedésszervezőt:)
„4.	a Fővárosi Önkormányzat által a közlekedésért felelős miniszterrel kötött, a fővárosi tarifaközösséget karbantartó és fejlesztő megállapodások előkészítése, szakmai véleményezése;”
(2) A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 12. pontja helyébe a következő rendelkezés lép:
(A Fővárosi Önkormányzat a következő feladatok ellátására jelöli ki a Közlekedésszervezőt:)
„12.	a Személyszállítási Üzletszabályzat, valamint Díjszabás elkészítése, hatósági jóváhagyatása, valamint közzététele a feladatellátási szerződés mellékletének részeként (díjszabást annak hatálybalépését legalább 30 nappal megelőzően);”
(3) A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 20. pontja helyébe a következő rendelkezés lép:
(A Fővárosi Önkormányzat a következő feladatok ellátására jelöli ki a Közlekedésszervezőt:)
„20.	a fővárosi közlekedéssel kapcsolatos egységes kommunikáció keretében az előre tervezett utastájékoztatás megvalósítása, fejlesztése és üzemeltetése és a szolgáltatók tájékoztatási feladatainak elrendelése, a rendkívüli utastájékoztatási feladatok ellátása, fejlesztése és a szolgáltatók kötelezése a szükséges tájékoztatási feladatok ellátására;”
(4) A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 24. pontja helyébe a következő rendelkezés lép:
(A Fővárosi Önkormányzat a következő feladatok ellátására jelöli ki a Közlekedésszervezőt:)
„24.	a szociálpolitikai menetdíj-támogatás igénylése (az együttműködési megállapodásban meghatározott agglomerációs vonalakat érintően csak a közigazgatási határon belüli szakasz vonatkozásában);”
(5) A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 34. pontja helyébe a következő rendelkezés lép:
(A Fővárosi Önkormányzat a következő feladatok ellátására jelöli ki a Közlekedésszervezőt:)
„34.	javaslattétel Budapest közlekedésfejlesztési koncepciójára, a mindenkori költségvetési és támogatási lehetőségek figyelembevételével, és a műszaki szükségszerűségekre és a környezeti, közlekedéspolitikai célokra tekintettel a megvalósítandó fejlesztések, beruházások prioritására, továbbá az elfogadott koncepció végrehajtása érdekében az abban szereplő egyes közlekedésfejlesztési projektekre vonatkozó stratégia kidolgozása, valamint ezen projektek előkészítési és végrehajtási feladatainak ellátása;”
4. §
A Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet
a)	5. § (1) bekezdés 2. pontjában a „meghatározásában;” szövegrész helyébe a „meghatározásában az együttműködési megállapodásban foglaltak szerint;” szöveg,
b)	5. § (1) bekezdés 3a. pont 3a.1. alpontjában az „elővárosi (agglomerációs) vonalakon” szövegrész helyébe az „elővárosi vonalakon” szöveg és az „a megállapodásban meghatározott pótlási” szövegrész helyébe az „az együttműködési megállapodásban foglaltak szerinti pótlási” szöveg,
c)	5. § (1) bekezdés 3a. pont 3a.2. alpontjában az „a Fővárosi Önkormányzat által az elővárosi szolgáltatók részére a közigazgatási határon belül végzett közszolgáltatási tevékenységhez biztosított, a Közlekedésszervező részére átutalt Költségtérítési Hozzájárulás elővárosi szolgáltatók részére történő átadása és az ehhez szükséges megállapodások megkötése,” szövegrész helyébe az „az együttműködési megállapodások alapján a költségtérítési hozzájárulás átadására vonatkozó feladatok ellátása, és a költségtérítési hozzájárulás átadására vonatkozó pénzügyi-technikai szabályokat rögzítő külön megállapodás megkötése;” szöveg,
d)	5. § (1) bekezdés 3a. pont 3a.3. alpontjában a „feladatok ellátása, ennek részeként különösen” szövegrész helyébe a „feladatok ellátása az utazási igények figyelembevételével, ennek részeként különösen” szöveg
lép.
5. §
Hatályát veszti a Budapest közlekedésszervezési feladatainak ellátásáról szóló 20/2012. (III. 14.) önkormányzati rendelet 5. § (1) bekezdés 3. pontja.
6. §
Ez a rendelet a kihirdetését követő napon lép hatályba.


	dr. Számadó Tamás
főjegyző
	Karácsony Gergely
főpolgármester

Általános indokolás
A jogalkotásról szóló 2010. évi CXXX. törvény (a továbbiakban: Jat.) 21. §-a és 22. §-a minden jogalkotási hatáskörrel rendelkező szerv számára előírja a jogszabályok hatályosulásának utólagos vizsgálatát, a jogalkalmazás tapasztalatait figyelembe véve a jogszabályok tartalmi felülvizsgálatát, a tartalmi deregulációs és reregulációs szempontok érvényesítését. A jelen rendelettervezet a fővárosi közlekedési feladatellátásban bekövetkezett változások által támasztott jogalkotási igény alapján is javaslatot tesz a Jat. 22. § (1) bekezdése szerinti módosításokra, illetve hatályon kívül helyezésre.   
Részletes indokolás
Az 1. §-hoz 
A BKK Zrt. által ellátott stratégiai közútkezelői feladatok körének és tartalmának pontosítására tesz javaslatot.
A 2–5. §-hoz 
A közlekedésszervezői feladatok körének és tartalmának pontosítására tesz javaslatot.
A 6. §-hoz 
Hatályba léptető rendelkezés.

